Þjóðhátíðardagur Íslendinga er í dag - til hamingju með daginn ! Þjóðhátíðardagur Íslendinga er í dag , 17. júní og verður deginum fagnað um allt land með ýmsu móti . Fyrst og fremst er þó dagurinn fjölskyldudagur og glaðst yfir sjálfstæði Íslendinga . Eins og landsmenn þekkja var þjóðhátíðardagurinn upprunalega ákveðinn þar sem hann er fæðingardagur Jóns Sigurðssonar forseta . Fæðingardags hans var fyrst minnst með opinberum samkomum árið 1907 en fyrst var haldinn almennur þjóðminningardagur á aldarafmæli Jóns Sigurðssonar 17. júní 1911 , en þá var Háskóli Íslands jafnframt settur í fyrsta sinn .